ผ่าคลอดได้1เดือนแล้วค่ะ แต่น้ำคาวปลาตอนนี้มีสีเหลืองครีมๆ มีกลิ่นเหม็นด้วยค่ะ แต่ไม่มีไข้นะคะ อยากทราบว่าผิดปกติหรือไม่คะ
สวัสดีค่ะ น้ำคาวปลาหลังผ่าคลอดนั้นสามารถมีได้ประมาณไม่เกิน 2-3 สัปดาห์หลังคลอด โดยในช่วง 1 สัปดาห์แรกอาจมีสีเลือดปน หลังจากนั้นสีเลือดควรค่อยๆจางลงโดยหลังการคลอดในวันที่ 7-14 น้ำคาวปลาอาจมีสีค่อนไปทางเหลือง มีลักษณะคล้ายครีม ดังนั้นการมีน้ำคาวปลาวสีเหลืองครีมอาจจะยังปกติ แต่อย่างไรก็ตามการมีน้ำคาวปลามาเป็นเดือน ร่วมกับมีกลิ่นเหม็น อาจจะเป็นภาวะที่ผิดปกติได้ เช่นมีการติดเชื้อที่ช่องคลอดหรือปากมดลูกหรือมดลูก จึงควรกลับไปพบแพทย์ที่ดูแลเพื่อตรวจภายในเพิ่มเติมอีกครั้ง หากมีไข้ เจ็บท้องน้อยร่วมด้วย ให้รีบไปในเบื้องต้นงดการมีเพศสัมพันธ์ ไม่สวนล้างช่องคลอด ยังไม่ซื้อยาฆ่าเชื้อใดๆมารับประทานเอง